Translate the text from Welsh to English.



 
Mae'r ymgyrch ddigidol yn targedu’r graddedigion sydd fwyaf tebygol o fynd i addysgu, gan gynnwys cynorthwywyr addysgu, pobl sy'n ystyried newid gyrfa ac israddedigion sy'n siarad Cymraeg ac yn astudio pynciau blaenoriaeth. 


Fel rhan o fenter ehangach gan y Llywodraeth i ddenu a chadw athrawon, mae Llywodraeth Cymru hefyd yn buddsoddi mewn porth ar\-lein ar gyfer hysbysebu swyddi addysgu yng Nghymru fydd yn arbed miliynau o bunnoedd i awdurdodau lleol ac ysgolion bob blwyddyn. Bydd y gwaith a wneir gan Gyngor y Gweithlu Addysg yn canolbwyntio ar ddatblygu gwefan Darganfod Addysgu fel lle gall athrawon newydd a chyfredol ddod o hyd i swyddi a chael cymorth i ddatblygu eu gyrfa yn y tymor hir. 


Mae Llywodraeth Cymru wedi ymrwymo i fuddsoddi mewn datblygu gweithlu addysgu rhagorol, i gefnogi'r gwaith o gyflwyno'r cwricwlwm ysgol newydd, sydd i'w gyflwyno mewn ysgolion o 2022\. Mae hyn yn cynnwys recriwtio athrawon newydd a gwella datblygiad proffesiynol, gan weithio gydag undebau a phartneriaid eraill i fynd i'r afael â materion yn ymwneud â llwyth gwaith athrawon. 


Bydd cyrsiau Addysg Gychwynnol Athrawon (AGA) newydd o fis Medi eleni yn golygu mwy o gydweithio rhwng prifysgolion ac ysgolion, gydag athrawon dan hyfforddiant yn treulio mwy o amser mewn ysgolion. Mae'r Brifysgol Agored wedi'i chomisiynu i ddatblygu cwrs TAR (Tystysgrif Addysg i Raddedigion) newydd a llwybrau i addysgu sy'n seiliedig ar gyflogaeth. Bydd y ddau gynllun yn ceisio gwella mynediad i hyfforddiant athrawon ledled Cymru, gan gynnwys mewn lleoliadau mwy anghysbell, yn ogystal â chynorthwyo pobl sydd â chyfrifoldebau gwaith a gofal neu ymrwymiadau eraill.   


Mae Llywodraeth Cymru yn cynnig cymhellion ariannol i ddenu'r graddedigion gorau i'r byd addysgu, gyda hyd at £20,000 ar gael i raddedigion sydd â gradd dosbarth cyntaf, gradd Meistr neu PhD i hyfforddi i addysgu mathemateg, cemeg, ffiseg, Cymraeg neu TG. Mae hyd at £15,000 ar gael i astudio i addysgu ieithoedd tramor modern. 


Mae £3,000 ar gael i athrawon dan hyfforddiant sydd â gradd dosbarth cyntaf neu ôl\-radd i addysgu pynciau uwchradd eraill neu ar lefel gynradd. Mae £3,000 hefyd ar gael i raddedigion sydd â gradd dosbarth cyntaf, gradd Meistr neu PhD sy'n dilyn cwrs TAR i addysgu Cymraeg, Saesneg, mathemateg neu wyddoniaeth lefel gynradd.


Mae Llywodraeth Cymru hefyd yn anelu at gynyddu nifer yr athrawon cyfrwng Cymraeg ac iaith Gymraeg. Mae hyd at £5,000 ar gael trwy Iaith Athrawon Yfory i fyfyrwyr sy'n mynd ymlaen i addysgu yn y Gymraeg, sy'n golygu y gallai myfyriwr AGA cymwys elwa ar gyfanswm cymhelliant o £25,000\.


O fis Awst eleni, gall athrawon dan hyfforddiant o Gymru sy'n dilyn cwrs AGA gael hyd at £17,000 mewn grantiau a benthyciadau, sef y pecyn cyllid myfyrwyr mwyaf hael yn y DU. 


Mae'r Gweinidog Addysg, Kirsty Williams, wedi bod yn teithio ar draws Cymru dros yr wythnosau diwethaf, gan glywed gan athrawon dan hyfforddiant beth oedd yn eu denu i yrfa o flaen y dosbarth. 


Meddai Kirsty Williams:



> "Mae'n gyfnod cyffrous i fod yn athro yng Nghymru. Rydym newydd gyhoeddi drafft o’r cwricwlwm newydd, sydd wedi'i gynllunio gan athrawon, ac yn eu galluogi i fod yn greadigol yn y ffordd maent yn darparu eu gwersi. 
> 
> 
> "Mae angen mwy o athrawon mewn ardaloedd penodol, yn enwedig mewn ysgolion uwchradd ac mewn pynciau fel mathemateg, gwyddoniaeth, Cymraeg, TG ac ieithoedd tramor modern. Yn 2019, mae mwy o opsiynau gyrfa nag erioed ar gael i raddedigion a gweithwyr proffesiynol, felly mae'r farchnad lafur wedi dod yn fwyfwy cystadleuol. 
> 
> 
> "Fel Gweinidog Addysg, byddaf yn ymweld ag ysgolion ledled Cymru ac yn cwrdd ag athrawon bob wythnos. Mae gennym weithlu amrywiol ac mae plant ledled Cymru ar eu hennill o ddydd i ddydd yn sgil ymrwymiad ein hathrawon ymroddedig.
> 
> 
> "Nid un model penodol sydd yna o’r hyn a ddylai fod yn wir am athro, ac ni ddylai fod model o’r fath. Rydym yn chwilio am bobl o bob cefndir sydd â'r ddawn a'r dyhead, sy'n barod i ymuno â'n gweithlu sy’n perfformio i lefel uchel, gan godi safonau ar gyfer ein holl ddisgyblion. "
> 
> 
> "’Rwy’n annog unrhyw un sy'n ystyried gyrfa mewn addysgu i edrych ar y cyfleoedd sydd ar gael, i weld a oes gennych yr hyn sydd ei angen i lwyddo yn yr yrfa yma sy’n dod â chymaint o foddhad."


I gael rhagor o wybodaeth am fod yn athro yng Nghymru, ewch i: https://www.darganfodaddysgu.cymru/


### Astudiaethau achos


#### O gynorthwyydd addysgu i athrawes \- Olivia


Ar ôl cwblhau ei gradd mewn Saesneg a Chelf Gain ym Mhrifysgol Cymru y Drindod Dewi Sant, doedd Olivia Davies ddim yn siŵr beth i’w wneud nesaf. Roedd yn gwybod ei bod am weithio gyda phlant, ond ddim yn siŵr sut na ble i ddechrau. Cyn hyfforddi i fod yn athrawes, bu Olivia’n gweithio fel cynorthwyydd dosbarth am ddwy flynedd.  


Dywedodd Olivia: 



> "Siaradodd fy mhennaeth â mi am fy mhotensial a chefais fy annog i hyfforddi i fod yn athro fy hun. Gallwn ennill cyflog tra’n hyfforddi yn yr un ysgol. A chan fod gen i radd eisoes, byddai ond yn cymryd blwyddyn."
> 
> 
> "Rwy'n hoff iawn o'r cyfrifoldeb o fod yn athro! Rwy'n gallu bod yn gyfrifol am fy ngwersi a chynllunio'r hyn rwy'n mynd i’w addysgu. Galla’i hyd yn oed weithio gyda'r plant i gael gwybod beth hoffen nhw ddysgu amdano hefyd. Cael yr annibyniaeth honno a'r gallu i fod mor greadigol yw un o fy hoff bethau am fod yn athro."
> 
> 
> "Mae addysgu’n broffesiwn sydd wir yn dod â phobl at ei gilydd. Mae pawb yn y swydd oherwydd maent wrth eu bodd yn helpu plant ac yn gweithio'n greadigol gyda phobl eraill. Rydych chi'n cael cymaint o brofiad a chyfleoedd – nid yw'r un diwrnod yn un peth a’r llall ac mae cymaint o amrywiaeth fel na allech chi fyth ddiflasu.
> 
> 
> "Alla’i ddim meddwl am swydd arall lle mae cymaint o deimlad da am yr hyn rydych yn ei wneud. Mae'n gwbl bosib – peidiwch â bod ofn rhoi cynnig arni, achos rydych chi wir yn gallu’i wneud!"


#### O'r swyddfa i'r ystafell ddosbarth – Ceri


Wedi ei eni a'i fagu yn Aberystwyth, cychwynnodd Ceri John ar yrfa eang a oedd yn cynnwys amrywiaeth o swyddi. Ond roedd wastad ganddo’r awydd i addysgu, a diolch i gymhellion Llywodraeth Cymru a'i gariad at Ffrangeg, mae bellach yn athro. Pwnc Ceri yw Ieithoedd Tramor Modern, yn arbenigo mewn Ffrangeg. 


Dywedodd Ceri: 



> "Fe wnes i fwynhau fy swyddi yn y gorffennol yn fawr iawn, ond roeddwn i wastad yn  teimlo fy mod i wir eisiau addysgu – y cwestiwn mawr oedd sut i fynd ati. Dysgais y gallwn hyfforddi wrth gael fy nghyflogi, felly byddwn yn cael cyflog \- ffactor pwysig o ystyried bod gennyf deulu ifanc ar y pryd.
> 
> 
> "Rwy'n credu bod gen i fantais achos fy mod i'n addysgu drwy gyfrwng y Gymraeg, felly mae fy myfyrwyr yn gallu sgwrsio mewn mwy nag un iaith yn barod. Un iaith arall yw Ffrangeg iddyn nhw – dydy’r peth ddim yn codi ofn arnyn nhw.
> 
> 
> "Mae'n rhaid i mi ddweud bod y teithiau dramor yn wych hefyd, er yn gyfrifoldeb mawr. Mae'n gymaint o gyffro gweld eich myfyrwyr yn cynnal sgwrs gyda pherson lleol ar stryd ym Mharis, neu'n archebu pryd o fwyd mewn bwyty. 
> 
> 
> "Fy nghyngor i unrhyw un sy'n ystyried bod yn athro fyddai iddyn nhw wneud eu gwaith ymchwil. Mae amryw o gymhellion ar gael, felly edrychwch beth sy'n gweithio i chi. Ond gallaf ddweud yn onest na fyddwch yn difaru – mae’n gymaint o yrfa werth chweil. Mae wedi bod yn un o benderfyniadau gorau fy mywyd."


#### O fyfyriwr i athro – Vicky


Mae Vicky Williams yn hyfforddi i fod yn athrawes ym Mhrifysgol Bangor ac yn gobeithio trosglwyddo ei hangerdd am Fioleg i fyfyrwyr yng Nghymru. Yn wreiddiol o Durham ac yn aelod o gymuned y teithwyr, mae bellach yn siarad Cymraeg yn hyderus ac yn edrych ymlaen at sefyll o flaen dosbarth o fyfyrwyr.


Dywedodd Vicky:



> "Fe ddes i i Fangor yn wreiddiol i astudio Chwaraeon, Iechyd ac Addysg Gorfforol. Nid yw'n arferol i aelodau o deuluoedd sy'n deithwyr ddilyn gyrfa academaidd, felly mae'n debyg fy mod yn hollol unigryw yn yr ystyr fy mod wedi dod mor bell â hyn, ond rwy'n ei fwynhau gymaint. "
> 
> 
> "Ar ôl i mi raddio, doeddwn i ddim yn rhy siŵr beth roeddwn i eisiau ei wneud nesaf. Gweithiais am gyfnod fel ymgynghorydd colli pwysau yn rhan amser, a roddodd fwy o hyder imi gan fod rhaid imi sefyll o flaen pobl a chyflwyno gwybodaeth a'u helpu. Rwy'n credu bod hynny wedi fy helpu i benderfynu bod yn athro, achos roeddwn wrth fy modd yn defnyddio'r sgiliau hynny."
> 
> 
> "Es i nôl i'r brifysgol, ond y tro hwn i wneud cwrs TAR. Rwy'n ffodus i allu gwneud fy nghwrs hyfforddi ym Mhrifysgol Bangor am fy mod eisoes wedi syrthio mewn cariad gyda'r ardal fel myfyriwr y tro cyntaf, felly roeddwn yn gwybod mai dyna lle byddwn am ddechrau fy ngyrfa fel athro. "
> 
> 
> "Rwy'n teimlo'n gryf y dylai plant a phobl ifanc gael y profiad gorau posibl yn yr ysgol, i'w helpu nhw yn nes ymlaen yn eu bywydau, ac rwyf am drosglwyddo fy angerdd dros fy mhwnc iddyn nhw, yn enwedig myfyrwyr benywaidd eraill. Mae ymchwil yn dangos bod cysylltiad rhwng plant sy'n astudio pynciau gwyddonol ac aelwydydd lle mae'r fam yn ymddiddori mewn gwyddoniaeth. Ac mae gen i ddyhead i annog teuluoedd i gymryd rhan mewn gwyddoniaeth er mwyn i’r peth ddod yn fwy o ddatblygiad naturiol i bobl ifanc, yn lle bod yn bwnc 'brawychus'."







Translation:


 
The digital campaign is targeted at graduates identified as most likely to go into teaching, including existing teaching assistants, people considering a change of career and Welsh\-speaking undergraduates studying priority subjects. 


Part of a broader government initiative to attract and retain teachers, the Welsh Government is also investing in an online portal for advertising teaching posts in Wales that will save millions of pounds for local authorities and schools each year. The work taken forward by the Education Workforce Council will focus on developing the Discover Teaching website as a place that new and current teachers can find jobs and access support to career\-long development. 


The Welsh Government has committed to investing in developing an excellent teaching workforce, to support the delivery of the new school curriculum, due to be introduced in schools from 2022\. This includes recruitment of new teachers and improving professional development, while working with unions and other partners to address teachers’ workload issues. 


New Initial Teacher Education (ITE) courses from this September will see greater working between universities and schools, with trainee teachers spending more time in schools. The Open University has been commissioned to develop a new part\-time PGCE (Post\-Graduate Certificate of Education) and employment\-based routes into teaching. Both schemes will aim to improve access to teacher training across Wales, including in more remote locations, as well as supporting people with work, caring or other commitments.  


The Welsh Government offers financial incentives to attract the best graduates into teaching, with up to £20,000 available to graduates with a first class degree, Masters or PhD to train to teach maths, chemistry, physics, Welsh or computer sciences. Up to £15,000 is available to study to teach modern foreign languages. 


£3,000 is available for trainee teachers with a first\-class or postgraduate degree to teach other secondary subjects or primary level. A £3,000 supplement is also available for graduates with a first\-class degree, Masters or PhD taking their PGCE to teach English, Welsh, mathematics or science at primary level.


The Welsh Government also aims to increase the number of Welsh\-medium and Welsh language teachers. Up to £5,000 is available through Iaith Athrawon Yfory for students who go on to teach in Welsh, meaning an eligible ITE student could benefit from a total incentive of £25,000\.


From this August, trainee teachers from Wales undertaking Initial Teacher Education can access up to £17,000 in grants and loans, the most generous student finance package in the UK. 


The Minister for Education, Kirsty Williams, has been travelling across Wales over the past few weeks, hearing from trainee teachers what attracted them to a career at the front of the classroom. 


Kirsty Williams said:



> “It’s an exciting time to be a teacher in Wales. We’ve just published the draft of our new curriculum, which has been designed by teachers, allowing them to be creative in the way they deliver their lessons. 
> 
> 
> “We need more teachers in particular areas, especially in secondary schools and in subjects like maths, science, Welsh, IT and modern foreign languages. In 2019, there are more career options than ever before open to graduates and professionals, so the labour market has become increasingly competitive. 
> 
> 
> “As Education Minister, I visit schools across Wales and meet teachers every week. We have a diverse workforce and children across Wales benefit day\-in and day\-out from the commitment of our dedicated teachers.
> 
> 
> “There is no identikit model of a teacher and nor should there be. We are looking for people from all backgrounds with the talent and aspiration, ready to join our high\-performing workforce, and raise standards for all our pupils.”
> 
> 
> “I’d encourage anyone considering a career in teaching to have a look at the opportunities available, to see if you’ve got what it takes to succeed in this hugely rewarding career.”


For further information on becoming a teacher in Wales, visit: https://www.discoverteaching.wales/


### **Case studies**


#### From teaching assistant to teacher \- Olivia


After completing her degree in English and Fine Art at the University of Wales, Trinity St David, Olivia Davies wasn’t sure what to do next. She knew she wanted to work with children, but wasn’t sure how or where to start. Before training to become a teacher, Olivia worked as a classroom assistant for two years.  


Olivia said: 



> “My head teacher spoke to me about my potential and encouraged me to train to become a teacher myself. I could earn a salary whilst I trained in the same school. Plus it would only take a year as I already had a degree.”
> 
> 
> “I love the responsibility being a teacher brings! I’m able to take charge of my lessons and plan what I’m going to teach – I can even work with the children to find out what they’d like to learn about too. Having that independence and the ability to think so creatively is one of my favourite things about being a teacher.”
> 
> 
> “Teaching is a profession that truly brings people together. Everyone is in the job because they love helping children and working creatively with other people. You get such a range of experience and so many opportunities – no day is the same and there is so much variety you could ever get bored.
> 
> 
> “I can’t think of another job where there’s so much good feeling about what you do. It is absolutely do\-able – don’t be afraid to make that move up, because you really can do it!”


#### From office to classroom \- Ceri


Born and brought up in Aberystwyth, Ceri John embarked on a wide\-ranging career that took in a variety of jobs. But he always had an urge to teach and thanks to the Welsh Government’s incentives and his love of French, he is now fulfilling his calling. Ceri’s subject is Modern Foreign Languages, specialising in French. 


Ceri said: 



> “I very much enjoyed the jobs I had, but always felt I really wanted to teach – the big question was how to go about it from a practical perspective. I found that I could do my training while being employed, which meant that I would get a salary, an important factor considering I had a young family at the time.”
> 
> 
> “I think I have an advantage in that I teach through the medium of Welsh, so all my students can converse in more than one language. French is just another language to take on board – they take it in their stride.
> 
> 
> “I have to say the trips abroad are also great \- although a significant responsibility – it’s such a buzz to see your students holding a conversation with a local resident on a street in Paris, or ordering a meal in a restaurant. 
> 
> 
> “My advice for anyone considering becoming a teacher would be to do your research. There are various incentive out there, so see what works for you. But I can honestly say you will not regret it – it can be such a rewarding career. For me it’s been one the best decisions of my life.”


#### From student to teacher – Vicky


Vicky Williams is training to be a teacher at Bangor University and hopes she can transfer her passion for biology to students in Wales. Originally from Durham and a member of the traveller community, she is now a confident Welsh speaker and looks forward to standing in front of a classroom of students.


Vicky said:



> “I came to Bangor originally to study sport, health and physical education. It’s not that usual for members of traveller families to follow an academic career, so I’m probably quite unique in that I’ve come this far, but I just enjoy it so much.”
> 
> 
> “After I graduated I wasn’t too sure about what I wanted to do next. I worked for a while as a part time slimming consultant, which definitely gave me greater confidence as I had to stand in front of people and present information and help them. I think that helped me decide to become a teacher, because I really enjoyed using those skills.”
> 
> 
> “I went back to university, but this time to do a PGCE course. I’m fortunate to be able to do my training course at Bangor University because I had already fallen in love with the area as a student the first time round, so I knew it’s where I’d want to start my teaching career.”
> 
> 
> “I feel strongly that children and young people should have the best experience possible in school, to help them in later life, and I want to transfer my passion for my subject to them \- especially other female students. Research shows there is a link between children studying scientific subjects if the mother in the household is scientifically minded, and I have an aspiration to get families involved in science so it becomes more of a natural development for the young people and not such a ‘scary’ subject.”